Ebony & Ivory (Prima Vera)

«Ebony & Ivory» er en veldig kort coverlåt med humortrioen Prima Vera, opprinnelig utgitt 18. oktober 1982 på musikkalbumet Ha ha he he ho! (De gærne har'e godt). Sangen ble innspilt 6.-11. september 1982 i Arne Bendiksens Studio.

Original-versjonen har samme tittel og ble skrevet av Paul McCartney. Den ble en hit i 1982 og McCartney sang den i duett sammen med Stevie Wonder. Originalteksten er en oppfordring til at svarte og hvite mennesker kan leve sammen og være vel forlikte.

Musikerne på den korte introen var Geir Holmsen (bass), Marius Müller (gitar), Magne Lunde (trommer) og Geir Langslet (synth).

Etter introen overtar trekkspill, akustisk gitar og bass. Det er Tom Mathisens far, Joku Fahr (egentlig John Henry Mathisen) som spiller trekkspill mens han synger kun en setning fra originalen to ganger på gebrokkent engelsk før sønnen Tom sier "Ja, jeg tenker vi lar den gå". Joku Fahr fikk kun kvelden forut å øve inn sangen på før innspilling. Fahr ble ikke fornøyd med resultatet. Prima Vera derimot var veldig fornøyd.>

Joku Fahr / Prima Veras versjon av «Ebony & Ivory» ble også utgitt i januar 1994 på Absolute Prima Vera.

Referanser 

Prima Vera-sanger
Sanger fra 1982